Blaze7451/Wiki-th-20250601 huggingface dataset:
ลิงเสน

ลิงเสน หรือ ลิงหมี (Stump-tailed macaque, Bear macaque) เป็นลิงชนิดหนึ่ง ที่สามารถพบได้ในประเทศไทย มีชื่อวิทยาศาสตร์ว่า Macaca arctoides จัดอยู่ในวงศ์ลิงโลกเก่า (Cercopithecidae)

**ลักษณะ**
ลำตัวยาว หลังสั้น ขนยาวสีน้ำตาล หน้ากลม หางสั้น ลูกลิงมีขนสีขาว และเปลี่ยนเป็นสีเข้มเมื่อมีอายุมากขึ้น ใบหน้าเป็นสีชมพู หรือ สีแดงเข้ม ถึงน้ำตาล และมีขนเล็กน้อย ลิงเพศผู้มีลำตัวใหญ่กว่าลิงเพศเมีย มีน้ำหนัก 9.7-10.2 กิโลกรัม ลิงเพศเมีย มีน้ำหนัก 7.5-9.1 กิโลกรัม ลิงเสนเพศผู้มีเขี้ยวยาว และ อาศัยรวมกันเป็นกลุ่ม มีถุงเก็บอาหารใต้คาง หางสั้นมากจนดูเหมือนกับไม่มีหาง ก้นแดง หน้าท้องมีขนน้อย  ขนบนหัวจะขึ้นวนเป็นก้นหอย ขนที่แก้มชี้ไปทางหลังและคลุมหูไว้  และยังมีกลิ่นตัวที่เหม็นมาก

**การกระจายพันธุ์**
สามารถพบได้ในป่าทุกชนิดของเขตร้อนและกระจายกันอยู่แถบตะวันออกเฉียงเหนือของอินเดีย, ทางตะวันออกเฉียงใต้ของจีน ทางตะวันตกของมาเลเซีย, แหลมมลายู, พม่า, ไทย, เวียดนาม และ ทางตะวันออกของบังคลาเทศ

**นิเวศวิทยาและพฤติกรรม**
กินผลไม้ พืชผัก รวมถึงแมลงขนาดเล็ก อาศัยอยู่เป็นฝูงใหญ่ มีการปกครองตามลำดับอาวุโส แต่เมื่อเวลากินอาหารมักจะทะเลาะกันเป็นเสียงดัง  โดยมักหากินตามพื้นดินมากกว่าต้นไม้ในเวลากลางวัน
เริ่มผสมพันธุ์ได้เมื่อมีอายุ 3-4 ปี ระยะตั้งท้องนาน 146 วัน ออกลูกครั้งละ 1 ตัว และมีอายุยืนกว่า 20 ปี 
สำหรับในประเทศไทย ลิงเสนเดิมพบได้ทุกภูมิภาค แต่ปัจจุบันมีสถานะในธรรมชาติที่ลดลงเป็นจำนวนมาก จนเหลือเพียงไม่กี่ฝูงเท่านั้น อาทิ เขตรักษาพันธุ์สัตว์ป่าทุ่งใหญ่-ห้วยขาแข้ง, อุทยานแห่งชาติแก่งกรุง, อุทยานแห่งชาติเขาลำปี-หาดท้ายเหมือง, อุทยานแห่งชาติน้ำตกโยง เป็นต้น มีสถานะทางกฎหมายเป็นสัตว์ป่าคุ้มครองตามพระราชบัญญัติสงวนและคุ้มครองสัตว์ป่า พุทธศักราช 2535

**อ้างอิง**
 หนังสือสัตว์เลี้ยงลูกด้วยนมในประเทศไทยและภูมิภาคอินโดจีน (กรุงเทพมหานคร พ.ศ. 2543) โดย กองทุนสัตว์ป่าโลก ISBN 974-87081-5-2 

**แหล่งข้อมูลอื่น**
  วิดีโอคลิปลิงเสนจากyoutube
หมวดหมู่:วงศ์ลิงโลกเก่า
หมวดหมู่:สัตว์ที่พบในประเทศจีน
หมวดหมู่:สัตว์ป่าคุ้มครอง
หมวดหมู่:สัตว์ที่พบในประเทศไทย
ลิงกังใต้

ลิงกังใต้ หรือ ลิงกะบุด (Southern pig-tailed macaque; Macaca nemestrina) เป็นลิงชนิดหนึ่ง จัดอยู่ในวงศ์ลิงโลกเก่า (Cercopithecidae)
มีรูปร่างเตี้ย ขนสั้นสีเทาหรือสีน้ำตาล หน้าค่อนข้างยาว ขนบนหัวสั้นมีสีเทาหรือสีน้ำตาล และขึ้นวนเป็นก้นหอย ขนตรงส่วนใต้ท้องมีสีจางจนเกือบขาว ขนบริเวณหลังเป็นสีน้ำตาลไหม้หรือดำ หางค่อนข้างสั้น ตัวเมียมีขนาดเล็กกว่า และมีขนปรกหน้าผากน้อยกว่าลิงตัวผู้ 
อาศัยอยู่ตามป่าดิบบริเวณเชิงเขา ชอบเปลี่ยนที่อยู่ไปเรื่อย ไม่ค่อยอยู่เป็นที่ บางตัวออกหากินตัวเดียว ไม่รวมฝูง ชอบลงมาอยู่ตามพื้นดินมากกว่าอยู่บนต้นไม้ แต่เวลานอนขึ้นไปนอนบนต้นไม้ ชอบส่งเสียงร้องและมักร้องรับกันทั้งฝูง เริ่มผสมพันธุ์ได้เมื่อมีอายุ 3-4 ปี ผสมพันธุ์ได้ทุกฤดู ระยะตั้งท้องประมาณ 5-7 เดือน ออกลูกครั้งละ 1 ตัว และมีอายุยืนราว 25 ปี ตัวผู้หรือแต่ละตัวอาจผสมพันธุ์กับตัวอื่นได้หลายตัว และไม่อยู่เป็นคู่แน่นอน
จัดเป็นลิงที่มีสมาชิกในฝูงน้อยกว่าลิงชนิดอื่น ๆ คือ มีไม่เกิน 40-45 ตัว
กินอาหารจำพวกผลไม้, เมล็ดพืช และแมลงขนาดเล็ก เวลากินอาหารมักชอบเก็บไว้ข้างแก้มแล้วค่อย ๆ เอามือดันอาหารที่เก็บไว้ออกมากินทีละน้อย
เดิมลิงกังใต้เคยถูกจัดให้เป็นชนิดย่อยของลิงกังเหนือ (M. leonina) แต่ปัจจุบันได้ถูกแยกให้เป็นชนิดต่างหาก
พบกระจายพันธุ์ตั้งแต่คอคอดกระในประเทศไทยลงไปจนถึงแหลมมลายู, เกาะสุมาตรา, เกาะบอร์เนียว, เกาะบังกา
ในประเทศไทย ลิงกังใต้  เป็นลิงที่คนไทยรู้จักและคุ้นเคยกันเป็นอย่างดี เพราะมักจะถูกจับมาเลี้ยงและฝึกให้แสดงต่าง ๆ ตามคำสั่ง เช่น ละครลิง หรือปีนต้นมะพร้าวเก็บลูกมะพร้าว ที่เกาะสมุย จังหวัดสุราษฎร์ธานี จนกลายเป็นสถานที่ท่องเที่ยวที่เป็นรู้จักกันอย่างดีทั้งชาวไทยและชาวต่างชาติ เป็นต้น
สำหรับการฝึกให้เก็บมะพร้าว จะใช้ลิงตัวผู้เนื่องจากมีตัวใหญ่ เรี่ยวแรงมากกว่าลิงตัวเมีย ลิงที่จะใช้ฝึกเป็นอย่างดีอยู่ในช่วงอายุไม่เกิน 3-5 เดือน และต้องเป็นลิงนิสัยดี เชื่อฟังต่อผู้เลี้ยง มีขนเป็นมัน สุขภาพแข็งแรง ฟันไม่มีความผิดปกติ เพราะจะมีผลต่อการกัดขั้วมะพร้าว ซึ่งลิงบางตัวใช้เวลาฝึกเพียง 3 เดือนก็ใช้เก็บมะพร้าวได้แล้ว โดยการฝึกจะเป็นแบบค่อยเป็นค่อยไปทีละขั้นตอน
ในเดือนกุมภาพันธ์ พ.ศ. 2552 มีชาวบ้านที่อำเภอรามัน จังหวัดยะลา ได้พบลิงกังใต้เผือกตัวหนึ่ง ในป่าสวนยางแถบเทือกเขาบูโด โดยพฤติกรรมของลิงตัวนี้แปลกกว่าลิงกังใต้ป่าโดยทั่วไป กล่าวคือ ไม่ดุร้ายก้าวร้าวต่อมนุษย์ และไม่มีอาการตื่นกลัวด้วย ซึ่งผู้ที่พบได้นำขึ้นทูลเกล้าฯถวายแด่ พระบาทสมเด็จพระมหาภูมิพลอดุลยเดชมหาราช บรมนาถบพิตร 
สถานะในกฎหมายปัจจุบัน เป็นสัตว์ป่าคุ้มครอง ตามพระราชบัญญัติสงวนและคุ้มครองสัตว์ป่า พุทธศักราช 2535

**อ้างอิง**

**แหล่งข้อมูลอื่น**
หมวดหมู่:สัตว์ป่าคุ้มครอง
หมวดหมู่:วงศ์ลิงโลกเก่า
หมวดหมู่:สัตว์ที่พบในประเทศไทย
หมวดหมู่:สัตว์ที่พบบนเกาะบอร์เนียว
ลิงแสม

ลิงแสม (Macaca fascicularis) เป็นลิงชนิดหนึ่ง จัดอยู่ในวงศ์ลิงโลกเก่า (Cercopithecidae)

**ลักษณะ**
จัดเป็นลิงขนาดกลาง มีขนตามลำตัวสีน้ำตาล หางยาวกว่าความยาวของลำตัว ขนตรงกลางหัวมีลักษณะตั้งแหลมชี้ขึ้น  ขนใต้ท้องสีขาว โดยสีขนจะเปลี่ยนแปลงไปตามอายุ ฤดูกาล และถิ่นที่อยู่อาศัย ขนาดความยาวลำตัวและหัวประมาณ 48.5 – 55 เซนติเมตร ความยาวหาง 44 – 54 เซนติเมตร น้ำหนักประมาณ 3.5 – 6.5 กิโลกรัม

**การแพร่กระจายพันธุ์**
มีการแพร่กระจายพันธุ์ที่ค่อนข้างกว้าง โดยพบตั้งแต่ประเทศอินเดีย, พม่า, ไทย, คาบสมุทรมลายู, เกาะสุมาตรา, เกาะบอร์เนียว, เกาะลูซอน และเกาะมินดาเนา ของฟิลิปปินส์, ลาว, กัมพูชา และเวียดนาม ทำให้มีชนิดย่อยมากถึง 10 ชนิด (ดูในตาราง)

**นิเวศวิทยาและพฤติกรรม**
เป็นลิงอีกชนิดหนึ่งที่พบได้แทบทุกภูมิประเทศ ทั้งในป่าชายเลนใกล้ทะเล โดยลิงฝูงที่อาศัยในที่นี่จะว่ายน้ำและดำน้ำเก่ง เคยมีรายงานว่าสามารถดำน้ำได้ลึกถึง 50 เมตร  หากินสัตว์ทะเลขนาดเล็กเป็นอาหาร เช่น กุ้ง, ปู หรือ หอย  แต่บางครั้งก็พบอาศัยอยู่ในป่าดิบชื้นและพื้นที่สูงประมาณ 2,000 เมตร จากระดับน้ำทะเล หรือพื้นที่เกษตรกรรมด้วยซึ่งมันมักจะทำลายผลิตผลทางการเกษตร ลิงแสมพยายามจะปรับตัวให้สามารถอยู่ในพื้นที่บริเวณขอบนอกของป่า มากกว่าอยู่ในป่าลึก และสามารถปรับตัวในเข้ากับมนุษย์ได้ในบางโอกาส ดั่งที่มักพบเห็นทั่วไปตามเมืองใหญ่ อาทิ ศาลพระกาฬ อำเภอเมือง จังหวัดลพบุรี หรือ  ศาลเจ้าแม่เขาสามมุข  อำเภอเมือง จังหวัดชลบุรี เป็นต้น ซึ่งมักจะอยู่เป็นฝูงใหญ่ อาจมีสมาชิกในฝูงได้ถึง 200 ตัว โตเต็มที่เมื่อมีอายุได้ราว 3-4 ปี  ออกลูกครั้งละ 1 ตัว ลูกที่มีอายุน้อยจะเกาะติดแม่เสมอ และจัดเป็นลิงอีกชนิดหนึ่งที่หากเลี้ยงตั้งแต่ยังเล็ก ก็สามารถนำมาฝึกหัดให้เชื่องได้เหมือนลิงกัง (M. nemestrina)

**สถานะ**
ในประเทศไทย ลิงแสมจัดเป็นลิงชนิดที่พบเห็นได้บ่อยที่สุด สามารถพบได้แม้กระทั่งในเขตกรุงเทพมหานคร มีสถานะตามกฎหมายเป็นสัตว์ป่าคุ้มครอง ตามพระราชบัญญัติสงวนและคุ้มครองสัตว์ป่า พุทธศักราช 2535

**อ้างอิง**

**แหล่งข้อมูลอื่น**
  Bonadio, C. 2000. "Macaca fascicularis" (On-line), Animal Diversity Web. Accessed March 10, 2006.-  Primate Info Net Macaca fascicularis Factsheet-  ISSG Database: Ecology of Macaca fascicularis-  Primate Info Net: Macaca fascicularis-  "Conditions at Nafovanny", video produced by the British Union for the Abolition of Vivisection following an undercover investigation at a captive-breeding facility for long-tailed macaques in Vietnam.- macFas5
หมวดหมู่:วงศ์ลิงโลกเก่า
หมวดหมู่:สัตว์ป่าคุ้มครอง
หมวดหมู่:สัตว์ที่พบในประเทศไทย
หมวดหมู่:สัตว์ที่พบในประเทศอินเดีย
หมวดหมู่:สัตว์ที่พบบนเกาะบอร์เนียว
วรรณพร พรประภา

วรรณพร พรประภา (สกุลเดิม ล่ำซำ; เกิด 30 กันยายน พ.ศ. 2511) เป็นภูมิสถาปนิกชาวไทย ผู้ก่อตั้งสำนักงานออกแบบ บริษัท พี แลนด์สเคป จำกัด (P Landscape Co.,Ltd. หรือที่รู้จักในนาม PLA) เป็นบริษัทออกแบบภูมิสถาปัตยกรรมที่มีผลงานการออกแบบหลากหลายสาขา ทั้งในประเทศไทย และในหลายประเทศตั้งแต่อินเดีย จีน ฮ่องกง มัลดีฟส์ ประเทศในตะวันออกกลาง สิงคโปร์ มาเลเซีย อินโดนีเซีย ญี่ปุ่น ฟิจิ อังกฤษและเยอรมนี อาทิเช่น โรงแรม รีสอร์ท (Hospitality), พื้นที่พักอาศัย (Residential), พื้นที่ใช้งานผสมผสาน (Mixed Use) รวมถึงงานออกแบบพื้นที่สุขภาพ และพื้นที่สำหรับสาธารณประโยชน์ เป็นต้น งานส่วนใหญ่ะเป็นงานออกแบบร่วมสมัย โดยปัจจุบันดำรงตำแหน่ง กรรมการผู้จัดการ

**ประวัติ**
วรรณพร มีชื่อเล่นว่า ปุ้ย เป็นบุตรีของโพธิพงษ์ ล่ำซำ กรรมการสภาที่ปรึกษาพรรคประชาธิปัตย์และอดีตรัฐมนตรีช่วยว่าการกระทรวงพาณิชย์ กับนางยุพา ล่ำซำ เจ้าของธุรกิจ เมืองไทยประกันชีวิต และเมืองไทยประกันภัย และเป็นน้องสาวนวลพรรณ ล่ำซำ นายกสมาคมกีฬาฟุตบอลแห่งประเทศไทย ในพระบรมราชูปถัมภ์ และ กรรมการผู้จัดการ บริษัทเมืองไทยประกันภัย จำกัด
วรรณพร จบปริญญาตรีทางด้านสถาปัตยกรรม จากคณะสถาปัตยกรรมศาสตร์ จุฬาลงกรณ์มหาวิทยาลัย และได้ไปฝึกงานกับศาสตราจารย์กิตติคุณ เดชา บุญค้ำที่บริษัทสำนักงานภูมิสถาปนิก ดี เอส บี แอสโซสิเอส ก่อนเดินทางไปเรียนต่อปริญญาโทด้านภูมิสถาปัตยกรรม ที่บัณฑิตวิทยาลัยการออกแบบ มหาวิทยาลัยฮาร์วาร์ด ประเทศสหรัฐอเมริกา จากนั้นจึงเดินทางกลับมาเปิดสำนักงานออกแบบทางด้านภูมิสถาปัตยกรรมที่ประเทศไทยชื่อ บริษัท พี แลนด์สเคป จำกัด
วรรณพร เป็นภูมิสถาปนิกที่มีผลงานการออกแบบที่โดดเด่น ผลงานที่สร้างชื่อ คือ Garden of the Mind ซึ่งจัดแสดงในงาน International Garden Festival ณ กรุงเบอร์ลิน เยอรมนี และได้รับเชิญไปบรรยายในการสัมมนาทางด้านการออกแบบทั้งระดับชาติและนานาชาติหลายครั้ง ปัจจุบันดำรงตำแหน่ง กรรมการ มูลนิธิหอศิลปวัฒนธรรมแห่งกรุงเทพมหานคร (พ.ศ. 2564 - ปัจจุบัน) และ Committee of the Graduate School of Design's Dean's Leadership Council (พ.ศ. 2563 - ปัจจุบัน)
วรรณพรเป็นหนึ่งในคณะทำงานออกแบบ อุทยานเฉลิมพระเกียรติพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร สวนสาธารณะพื้นที่ 297 ไร่ ซึ่งสร้างบนพื้นที่เดิมของสนามม้านางเลิ้ง

**ลำดับสาแหรก**

**อ้างอิง**
หมวดหมู่:ชาวไทยเชื้อสายจีน
หมวดหมู่:สกุลล่ำซำ
หมวดหมู่:สถาปนิกชาวไทย
หมวดหมู่:ภูมิสถาปนิก
หมวดหมู่:นิสิตเก่าคณะสถาปัตยกรรมศาสตร์ จุฬาลงกรณ์มหาวิทยาลัย
หมวดหมู่:บุคคลจากมหาวิทยาลัยฮาร์วาร์ด
หมวดหมู่:บุคคลจากบัณฑิตวิทยาลัยการออกแบบ มหาวิทยาลัยฮาร์วาร์ด
เนสตอร์ กีร์ชเนร์

เนสตอร์ การ์โลส กีร์ชเนร์ (Néstor Carlos Kirchner; 25 กุมภาพันธ์ พ.ศ. 2493 27 ตุลาคม พ.ศ. 2553) คืออดีตประธานาธิบดีผู้กอบกู้วิกฤษเศรษฐกิจอาร์เจนตินา เริ่มเข้าสู่วงการการเมืองเมื่อปี พ.ศ. 2528 กระทั่งปี พ.ศ. 2542 ได้เกิดวิกฤติทางเศรษฐกิจขึ้นในอาร์เจนตินา จนประเทศตกอยู่ในสถานะไร้สภาพคล่องอย่างหนัก เขาสามารถทำให้อาร์เจนตินาชำระหนี้ไอเอ็มเอฟได้กว่า 10,000 ล้านดอลลาร์ในปี พ.ศ. 2549 หลังจากขึ้นดำรงตำแหน่งประธานาธิบดีในปี พ.ศ. 2546
เมื่อวันที่ 27 ตุลาคม พ.ศ. 2553 เนสตอร์ซึ่งกำลังได้รับการแนะนำให้ลงเสนอเข้าชิงตำแหน่งประธานาธิบดีอีกครั้งในปีหน้า ได้เสียชีวิตลงแล้วด้วยโรคหัวใจ ขณะอายุได้ 60 ปี หลังจากเข้ารับการผ่าตัดเมื่อเดือนกันยายนปีที่แล้ว โดยการเสียชีวิตของเขา กริสตีนา กีร์ชเนร์ ภรรยา ซึ่งดำรงตำแหน่งประธานาธิบดีอยู่ได้อยู่เคียงข้างเขาจนวินาทีสุดท้าย

**อ้างอิง**
หมวดหมู่:ประธานาธิบดีอาร์เจนตินา
น
หมวดหมู่:สุภาพสตรีและสุภาพบุรุษหมายเลขหนึ่งของประเทศอาร์เจนตินา
หมวดหมู่:บุคคลจากรัฐซานตากรุซ
ลิงจมูกเชิดพม่า

ลิงจมูกเชิดพม่า หรือ ค่างจมูกเชิดพม่า (Myanmar Snub-nosed Monkey; Rhinopithecus strykeri) เป็นลิงจำพวกค่างในวงศ์ลิงโลกเก่า ที่พบทางตอนเหนือของประเทศพม่า บริเวณรัฐกะชีน รอยต่อกับประเทศจีน เป็นลิงชนิดที่ 5 ในสกุลลิงจมูกเชิด (Rhinopithecus) โดยชนิดอื่น ๆ พบในจีน และเวียดนาม ลักษณะเด่น คือ มีจมูกสั้นมาก ดูคล้ายช่องกลวงเปิดสู่ช่องปาก ขนบริเวณใบหู วงหน้า และวงก้นมีสีขาว ขณะที่ขนลำตัวมีสีดำ ยังไม่มีภาพของลิงชนิดนี้ขณะมีชีวิต คาดว่าประชากรของลิงชนิดนี้มีไม่เกิน 350 ตัว มีสายสัมพันธ์ทางวิวัฒนาการใกล้เคียงกับ ลิงจมูกสั้นพันธุ์ยูนนาน (R. bieti) มากที่สุด เชื่อว่าทั้ง 2 ชนิดแยกจากกันเพราะมี แม่น้ำโขง และแม่น้ำสาละวินกั้น บริเวณแหล่งมรดกโลกเขตสามแม่น้ำไหลเคียง ในมณฑลยูนนาน 
ลิงชนิดนี้มีชื่อในภาษาถิ่นว่า mey nwoah (ลิงที่มีหัวหันขึ้น) ฝนมักจะทำให้มันจามเนื่องจากกล้ามเนื้อจมูกสั้น ๆ รอบรูจมูกของมัน คนในท้องถิ่นระบุว่ามันนั่งโดยห้อยหัวลงตรง ๆ และซ่อนใบหน้าไว้ระหว่างหัวเข่าระหว่างเกิดฝนตก

**การระบุทางวิทยาศาสตร์**
ลิงจมูกเชิดพม่าได้รับความสนใจจากทีมนักวิทยาศาสตร์ของ "โครงการอนุรักษ์วานรพม่า" (Myanmar Primate Conservation Program) ซึ่งกำลังวิจัยสถานะของชะนีฮูล็อกในช่วงต้นปี พ.ศ. 2553 ทีมดังกล่าว นำโดยนักวานรวิทยาชาวสวิส โธมัส ไกส์สมัน และเงว ลวิน จากสมาคมความหลากหลายทางชีวภาพและการอนุรักษ์ธรรมชาติพม่า โดยได้รับการสนับสนุนจากองค์การอนุรักษ์พืชและสัตว์ระหว่างประเทศ (FFI) และมูลนิธิทรัพยากรบุคคลและการอนุรักษ์ สปีชีส์ได้รับการตั้งชื่อทวินามว่า Rhinopithecus strykeri เพื่อเป็นเกียรติแก่ จอน สไตรเกอร์ ประธานและผู้ก่อตั้งมูลนิธิอาร์คัส ซึ่งได้ให้การสนับสนุนโครงการดังกล่าว

**อ้างอิง**

**แหล่งข้อมูลอื่น**
หมวดหมู่:ค่าง
หมวดหมู่:สัตว์ที่พบในประเทศพม่า
กริสตินา เฟร์นันเดซ เด กีร์ชเนร์

กริสตินา เอลิซาเบต เฟร์นันเดซ เด กีร์ชเนร์ (Cristina Elisabet Fernández de Kirchner; 19 กุมภาพันธ์ พ.ศ. 2496) คืออดีตประธานาธิบดีของประเทศอาร์เจนตินา และภริยาอดีตประธานาธิบดีเนสตอร์ กีร์ชเนร์ เธอจบการศึกษานิติศาสตร์จากมหาวิทยาลัยแห่งชาติลาปลาตา และพบกับสามีของเธอที่นั่น เธอเป็นประธานาธิบดีหญิงคนแรกที่มาจากการเลือกตั้ง และเป็นประธานาธิบดีหญิงคนที่สองที่ได้รับตำแหน่ง

**อ้างอิง**
หมวดหมู่:ประธานาธิบดีอาร์เจนตินา
หมวดหมู่:สุภาพสตรีและสุภาพบุรุษหมายเลขหนึ่งของประเทศอาร์เจนตินา
หมวดหมู่:บุคคลจากบัวโนสไอเรส
หมวดหมู่:นักการเมืองสตรี
หมวดหมู่:ประมุขแห่งรัฐที่เป็นสตรี
หมวดหมู่:ประธานาธิบดีสตรี
หมวดหมู่:รองประธานาธิบดีสตรี
รัฐซินาโลอา

รัฐซินาโลอา (Sinaloa) เป็น 1 ใน 31 รัฐของประเทศเม็กซิโก ตั้งอยู่ทางตะวันตกเฉียงเหนือของประเทศ รัฐติดกับรัฐโซโนราและรัฐชิวาวาทางทิศเหนือ ติดกับรัฐนายาริตทางทิศใต้ ติดกับรัฐดูรังโกทางทิศตะวันออก และติดกับอ่าวแคลิฟอร์เนียและรัฐบาฮากาลิฟอร์เนียซูร์ ทางทิศตะวันตก
รัฐมีพื้นที่ครอบคลุม 57,377 ตร.กม. (22,153 ตร.ไมล์) รวมถึงเกาะปัลมิโตเบร์เด (Palmito Verde) ปัลมิโตเดลาบีร์เฮน (Palmito de la Virgen) อัลตามูรา (Altamura) ซานตามาริอา (Santa Maria) ซาลิอากา (Saliaca) มากาปูเล (Macapule) และซานอิกนาซิโอ (San Ignacio)
รัฐซินาโลอา มีประชากร 2.2 ล้านคน (2005) มีเมืองหลวงของรัฐชื่อ กูเลียกัน ขณะที่เมืองสำคัญอื่นเช่น มาซัตลัน (Mazatlán) และ โลสโมชิส (Los Mochis)

**อ้างอิง**
ซินาโลอา
หมวดหมู่:รัฐและดินแดนที่ก่อตั้งในปี พ.ศ. 2373
หมวดหมู่:รัฐซินาโลอา
สหภาพประชาชาติอเมริกาใต้

สหภาพประชาชาติอเมริกาใต้ 2008
สหภาพประชาชาติอเมริกาใต้ (Union of South American Nations; ดัตช์: Unie van Zuid-Amerikaanse Naties, UZAN; União de Nações Sul-Americanas, UNASUL; Unión de Naciones Suramericanas, UNASUR) เป็นรัฐบาลระหว่างประเทศที่รวมกลุ่มเขตการค้าเสรีสองกลุ่มคือ เมร์โกซูร์และประชาคมชาติแอนดีส ซึ่งเป็นหนึ่งในกระบวนการรวมกลุ่มเศรษฐกิจ อันมีสหภาพยุโรปเป็นต้นแบบ 

**อ้างอิง**
หมวดหมู่:องค์การระหว่างประเทศ
สกิดมอร์, โอวิงส์ และเมอร์ริล

สกิดมอร์, โอวิงส์ และเมอร์ริล แอลแอลพี (Skidmore, Owings and Merrill LLP; SOM) เป็นบริษัทด้านสถาปัตยกรรมและวิศวกรรม ที่ก่อตั้งในชิคาโกในปี ค.ศ. 1936 โดยลุยส์ สกิดมอร์ และเนเธเนียล โอวิงส์ สามปีต่อมาจอห์น โอ. เมอร์ริล ได้เข้าร่วมกับบริษัท มีสำนักงานแห่งแรกในนิวยอร์กซิตี รัฐนิวยอร์ก ในปี ค.ศ. 1937 SOM เป็นหนึ่งในบริษัทที่ใหญ่ที่สุดในโลก มีความชำนาญในด้านการออกแบบอาคารพาณิชย์ ตึกสูง กับแนวทางสถาปัตยกรรมนานาชาติร่วมสมัย หรือ ตึกระฟ้า บริษัทสร้างสรรค์อาคารสูงหลายแห่ง เช่น จอห์นแฮนคอค์กเซนเตอร์, วิลลิสทาวเวอร์, บุรจญ์เคาะลีฟะฮ์, วันเวิลด์เทรดเซ็นเตอร์, แมริออทเวิลด์เทรดเซ็นเตอร์ (ทรีเวิลด์เทรดเซ็นเตอร์ อาคารชุดแรก), เซเว่นเวิลด์เทรดเซ็นเตอร์, จินเม่าทาวเวอร์, สำนักงานใหญ่เนโท, อาคารผู้โดยสาร 4 ท่าอากาศยานนานาชาติจอห์น เอฟ. เคนเนดี และวัน แบงค็อก
SOM ยังรับงานบริการด้านสถาปัตยกรรม, การให้บริการตึก, ให้บริการด้านวิศวกรรม MEP, การออกแบบดิจิทัล, กราฟิก, ออกแบบสถาปัตยกรรมภายใน, วิศวกรรมโครงสร้าง, วิศวกรรมโยธา, การออกแบบอาคารเพื่อความยั่งยืน และการออกแบบชุมชนเมืองและวางผัง
SOM ได้รับรางวัลด้านคุณภาพและการคิดค้นกว่า 1400 รางวัล มากกว่า 580 รางวัลที่ได้หลังปี ค.ศ. 1998 ในปี ค.ศ. 1996 และ 1962 ได้รับรางวัลบริษัทสถาปัตยกรรม จากสถาบันสถาปนิกอเมริกัน สำหรับความโดดเด่นในผลงานออกแบบในการทำงาน SOM ถือเป็นบริษัทเดียวที่ได้รับเกียรตินี้ 2 ครั้ง

**อ้างอิง**
หมวดหมู่:บริษัทสถาปัตยกรรม
หมวดหมู่:เอเอฟซีแชมเปียนส์ลีกอีลิท

หมวดหมู่:การแข่งขันฟุตบอลสโมสรระหว่างประเทศ
หมวดหมู่:ฟุตบอลในทวีปเอเชีย
คริสโตเฟอร์ เรน

เซอร์ คริสโตเฟอร์ เรน (Sir Christopher Wren) (20 ตุลาคม ค.ศ. 1632 - 25 กุมภาพันธ์ ค.ศ. 1723) เป็นสถาปนิกอังกฤษที่ได้รับการยกย่องมากที่สุดคนหนึ่งในประวัติศาสตร์ เขารับหน้าที่ปรับปรุงโบสถ์ 51 แห่ง ในนครหลวงลอนดอน หลังเกิดเหตุเพลิงไหม้ครั้งใหญ่ ในปี ค.ศ. 1666 รวมถึงผลงานชิ้นเอกอย่าง มหาวิหารเซนต์พอล ที่แล้วเสร็จในปี ค.ศ. 1710
เขาศึกษาภาษาละตินและอริสโตเทเลียนฟิสิกส์ จากมหาวิทยาลัยออกซฟอร์ด เรนยังเป็นนักดาราศาสตร์ นักเรขาคณิต และนักคณิตศาสตร์-ฟิสิกส์ รวมถึงเป็นสถาปนิก เขาเป็นผู้ก่อตั้ง ราชสมาคมแห่งลอนดอน (เป็นประธาน ค.ศ. 1680–82) และผลงานทางวิทยาศาสตร์ของเขาได้รับความสนใจจากเซอร์ ไอแซก นิวตันและแบลส ปาสกาล

**อ้างอิง**
หมวดหมู่:บุคคลที่เกิดในปี พ.ศ. 2175
หมวดหมู่:สถาปนิกชาวอังกฤษ
หมวดหมู่:นักฟิสิกส์ชาวอังกฤษ
หมวดหมู่:นักดาราศาสตร์ชาวอังกฤษ
หมวดหมู่:นักคณิตศาสตร์ชาวอังกฤษ
หมวดหมู่:บุคคลจากเทศมณฑลวิลต์เชอร์
หมวดหมู่:เซอร์
เฮลอินเอเซล (2010)

เฮลล์อินเอเซลล์ (2010) เป็นรายการ เพย์-เพอร์-วิว ของ WWE จัดเมื่อวันที่ 3 ตุลาคม ค.ศ. 2010 สถานที่จัด คือ อเมริกัน แอร์ไลน์ เซ็นเตอร์ ใน ดาราส, เท็กซัส

**ผล**

**อ้างอิง**
หมวดหมู่:ดับเบิลยูดับเบิลยูอี เฮลล์อินเอเซลล์
หมวดหมู่:มวยปล้ำอาชีพในปี พ.ศ. 2553
หมวดหมู่:กีฬาในแดลลัส (รัฐเท็กซัส)‎
หมวดหมู่:มวยปล้ำอาชีพในรัฐเท็กซัส
หมวดหมู่:ประวัติศาสตร์วิทยาศาสตร์

หมวดหมู่:ญาณวิทยา
หมวดหมู่:ประวัติศาสตร์ของมโนคติ
หมวดหมู่:ปรัชญาวิทยาศาสตร์
หมวดหมู่:วิทยาศาสตร์ในสังคม
การนำเสนอภาพข้อมูล

ภาพการนำเสนอภาพข้อมูล วิกิพีเดียที่เป็นส่วนหนึ่งของเวิลด์ไวด์เว็บ
การนำเสนอภาพข้อมูล หรือ การนำเสนอข้อมูลเชิงกราฟิก เป็นการศึกษาด้านนำเสนอข้อมูลจากภาพ หมายถึง "(การแสดง)ข้อมูลที่ถูกทำให้เป็นนามธรรมนามในลักษณะแบบแผนอย่างใดอย่างหนึ่ง รวมถึงแสดงคุณลักษณะหรือตัวแปรของหน่วยของข้อมูล"
การนำเสนอภาพข้อมูลนั้นเกี่ยวข้องกับ การทำกราฟิกข้อมูล, การนำเสนอภาพข่าวสาร, การนำเสนอภาพวิทยาศาสตร์ และการทำกราฟิกสถิติ ในสหัสวรรษใหม่นั้น การนำเสนอภาพข้อมูล เป็นที่นิยมในส่วนของการค้นคว้า การเรียนการสอน และการพัฒนา

**อ้างอิง**

**ดูเพิ่ม**
 การสร้างมโนภาพ
หมวดหมู่:การวิเคราะห์ข้อมูล
หมวดหมู่:การเก็บข้อมูล
แม่แบบ:บทความคัดสรร/พฤศจิกายน 2553

เพชรพระอุมา เป็นนวนิยายแนวผจญภัยที่มีขนาดความยาวมากที่สุดในประเทศไทย และนับว่าเป็นนวนิยายที่มีความยาวมากที่สุดในโลก บทประพันธ์โดย พนมเทียน ซึ่งเป็นนามปากกาของนายฉัตรชัย วิเศษสุวรรณภูมิ ตีพิมพ์เป็นตอน ๆ ในหนังสือพิมพ์รายสัปดาห์ และตีพิมพ์ต่อเนื่องในหนังสือพิมพ์รายวัน ใช้ระยะเวลาในการประพันธ์ยาวนานกว่า 25 ปี โดยพนมเทียนเริ่มต้นการประพันธ์เพชรพระอุมาในวันที่ 19 พฤศจิกายน พ.ศ. 2507 และสิ้นสุดเนื้อเรื่องทั้งหมดในวันที่ 21 มิถุนายน พ.ศ. 2533 รวมระยะเวลาในการประพันธ์ทั้งสิ้น 25 ปี 7 เดือน กับ 2 วัน
เพชรพระอุมาถูกนำมาตีพิมพ์ฉบับรวมเล่มซ้ำใหม่หลาย ๆ ครั้งในรูปแบบของพ็อกเก็ตบุ๊ค จำนวน 48 เล่ม โดยสำนักพิมพ์ ณ บ้านวรรณกรรม ลิขสิทธิ์โดยพนมเทียน (เดิมเป็นชนิดปกแข็งจำนวน 53 เล่ม แต่ละเล่มมีความหนาประมาณ 33 ยก หรือ 16 หน้ายก และเมื่อนำมารวมกันทั้งหมดจะมีความหนาประมาณ 1,749 ยก แบ่งเป็นสามภาคได้แก่ ภาคแรก จำนวน 24 เล่ม ภาคสอง จำนวน 15 เล่ม และ ภาคสาม จำนวน 14 เล่ม แต่ปัจจุบันได้รวบรวมเนื้อหาในแต่ละภาคและลดลงคงเหลือเพียงแค่ 48 เล่ม) แบ่งเป็นสองภาคคือภาคแรก จำนวน 24 เล่ม 6 ตอน และภาคสมบูรณ์ จำนวน 24 เล่ม 6 ตอน ตีพิมพ์ฉบับรวมเล่มครั้งแรกในปี พ.ศ. 2538 ครั้งที่ 2 ในปี พ.ศ. 2541 และทำการปรับปรุงต้นฉบับเดิมพร้อมกับตีพิมพ์ครั้งที่ 3 ในปี พ.ศ. 2544 และตีพิมพ์ครั้งที่ 4 ซึ่งเป็นครั้งล่าสุดในปี พ.ศ. 2547  (อ่านต่อ...)
บทความคัดสรรก่อนหน้านี้: ความคลั่งทิวลิป – เพนกวินจักรพรรดิ – กวนอู
ที่เก็บถาวร – บทความคัดสรรอื่น ๆ
โอเรียนทัล อายส์

โอเรียนทัล อายส์ จำกัด (Oriental Eyes  Co., Ltd.) เป็นบริษัทจำกัด ที่ประกอบธุรกิจประเภทผลิตและจัดจำหน่าย ภาพยนตร์และรายการโทรทัศน์ประเภทต่าง ๆ  โดยจดทะเบียนเมื่อปี พ.ศ. 2549
มีที่ตั้งอยู่ที่เลขที่ 1407 ซอยทาวน์อินทาวน์ 3/4 ถนนศรีวรา แขวงวังทองหลาง เขตวังทองหลาง  กรุงเทพมหานคร

มีบุคลากรหลักของบริษัทได้แก่ 
*วัชรินทร์ สุทธิประภา 
*สิริปปกรณ์ วงศ์จริยวัตร 
*โรเบิร์ต ลี
โดยบริษัทมีผลงานมาแล้วในภาพยนตร์เรื่องต่าง ๆ ได้แก่ หนึ่งใจ..เดียวกัน ในปี พ.ศ. 2551, 9 วัด, มายเบสต์บอดีการ์ด ในปี พ.ศ. 2553, ว่ายน้ำข้ามทะเลดาว(1-7 ธันวาคม 2555) ผลิตในโครงการภาพยนตร์เฉลิมพระเกียรติ "เทิดเกล้า" และ Together วันที่รัก ในปี พ.ศ. 2555
รวมถึงรายการโทรทัศน์ Princess Diary ในปี พ.ศ. 2551 และ Miracle Of Life ในปี พ.ศ. 2555 ออกอากาศทางโมเดิร์นไนน์ ทีวี
และเมื่อวันที่ 22 กันยายน พ.ศ. 2552 โอเรียนทัล อายส์ ได้ร่วมมือกับบริษัท โคลัมเบีย ไทรสตาร์ ซึ่งเป็นบริษัทผลิตภาพยนตร์รายใหญ่ของฮอลลีวู้ด เพื่อผลิตและจัดจำหน่ายภาพยนตร์ไทยสู่ตลาดต่างประเทศ โดยเริ่มจากเรื่อง 9 วัด เป็นเรื่องแรก

**ผลงานของค่าย โอเรียนทัล อายส์**
 หนึ่งใจ..เดียวกัน- 9 วัด- มายเบสต์บอดีการ์ด- ว่ายน้ำข้ามทะเลดาว โครงการภาพยนตร์เฉลิมพระเกียรติ "เทิดเกล้า"- Together วันที่รัก

**อ้างอิง**

**แหล่งข้อมูลอื่น**
 เว็บไซต์อย่างเป็นทางการของบริษัท date=2010-11-03 
หมวดหมู่:บริษัทผู้สร้างภาพยนตร์ไทย
หมวดหมู่:บริษัทที่ก่อตั้งในปี พ.ศ. 2549
ฮัมฟรี เดวี

เซอร์ ฮัมฟรี เดวี, บารอนเน็ตที่ 1 (Sir Humphry Davy, 1st Baronet) (17 ธันวาคม ค.ศ. 1778 - 29 พฤษภาคม ค.ศ. 1829) เป็นนักเคมีและนักประดิษฐ์ชาวอังกฤษ เป็นที่รู้จักในฐานะผู้ค้นพบโลหะแอลคาไลและโลหะแอลคาไลน์เอิร์ท และยังค้นพบธาตุคลอรีนและไอโอดีน ในปี ค.ศ. 1815 เขาประดิษฐ์ตะเกียงเดวี ที่ทำให้คนงานเหมืองสามารถทำงานอย่างปลอดภัยจากเหมืองที่มีแก๊สไวไฟ

**อ้างอิง**
หมวดหมู่:แบเรียม
หมวดหมู่:โพแทสเซียม
หมวดหมู่:โซเดียม
หมวดหมู่:นักเคมีชาวอังกฤษ
หมวดหมู่:นักวิทยาศาสตร์ชาวอังกฤษ
หมวดหมู่:นักประดิษฐ์ชาวอังกฤษ
หมวดหมู่:เซอร์
หมวดหมู่:บุคคลจากเทศมณฑลคอร์นวอลล์
หมวดหมู่:การวิเคราะห์

หมวดหมู่:ประชาน
หมวดหมู่:การแก้ปัญหา
หมวดหมู่:การประเมิน
หมวดหมู่:การคิดวิเคราะห์
หมวดหมู่:วิธีการวิจัย
หมวดหมู่:วิทยาศาสตร์ประยุกต์
หมวดหมู่:วิธีวิทยาทางปรัชญา
ซูซีแอนด์เดอะแบนชีส์

ซูซีแอนด์เดอะแบนชีส์ (Siouxsie and the Banshees) เป็นวงร็อกอังกฤษ ก่อตั้งวงในปี ค.ศ. 1976 โดยนักร้อง ซูซี ซู และมือเบส สตีเวน เซเวริน
เมื่อแรกเริ่มวงได้มีส่วนในการเคลื่อนไหวของพังก์ร็อกอังกฤษ วงค่อย ๆ พัฒนาอย่างรวดเร็ว ได้สร้าง "รูปแบบโพสต์พังก์" ที่ขัดกับดนตรีจังหวะและการทดลองเรื่องเสียง" เดอะไทมส์ เคยกล่าวว่าซูซีแอนด์เดอะแบนชีส์ ว่า "เป็นหนึ่งในนักดนตรีที่กล้าเสี่ยงกับดนตรีที่ไม่ประนีประนอมได้อย่างกล้าหาญ ในยุคแห่งโพสต์พังก์" 
วงยังได้เป็นแรงบันดาลใจในการสร้างสรรค์และพัฒนา ให้กับแนวกอทิกร็อกและดนตรีของพวกเขายังได้รวมองค์ประกอบของดนตรีป็อปเข้ากับอาว็อง-การ์ด

**อ้างอิง**
หมวดหมู่:กลุ่มดนตรีออลเทอร์นาทิฟร็อกสัญชาติอังกฤษ
หมวดหมู่:กลุ่มดนตรีที่ก่อตั้งในปี พ.ศ. 2519
ฟริทซ์ ฮาเบอร์

ฟริทซ์ ฮาเบอร์ (Fritz Haber; 9 ธันวาคม ค.ศ. 1868 – 29 มกราคม ค.ศ. 1934) เป็นนักเคมีชาวเยอรมัน ผู้ซึ่งได้รับรางวัลโนเบลสาขาเคมีในปี ค.ศ. 1918 เนื่องจากการพัฒนาการสังเคราะห์แอมโมเนีย ซึ่งเป็นวัตถุดิบที่สำคัญในปุ๋ยและระเบิด ฮาเบอร์และมัคส์ บอร์น ได้เสนอวัฏจักรบอร์น-ฮาเบอร์ เป็นวิธีการหาค่าพลังงานแลตทิซของของแข็งไอโอนิก นอกจากนี้ เขายังได้ถูกเรียกว่าเป็น "บิดาแห่งสงครามเคมี" เนื่องจากผลงานในการพัฒนาและใช้แก๊สคลอรีนและแก๊สพิษอื่น ๆ ระหว่างสงครามโลกครั้งที่หนึ่ง
ฮาเบอร์ได้รับการวิพากษ์วิจารณ์อย่างมากเกี่ยวกับการมีส่วนเกี่ยวข้องในการพัฒนาอาวุธเคมีในเยอรมนีก่อนสงครามโลกครั้งที่สอง ทั้งนักวิทยาศาสตร์ร่วมสมัยและนักวิทยาศาสตร์สมัยใหม่ ผลการวิจัยแสดงให้เห็นถึงความกำกวมในกิจกรรมด้านวิทยาศาสตร์ของเขาเป็นอย่างมาก กล่าวคือ ในแง่หนึ่ง ถึงแม้ว่าการสังเคราะห์แอมโมเนียเพื่อผลิตระเบิดหรือกระบวนการทางเทคนิคสำหรับการผลิตและใช้แก๊สพิษในสงครามได้เป็นไปได้ในพื้นฐานทางอุตสาหกรรม ในอีกแง่หนึ่ง หากไม่มีความรู้นี้ ความสามารถที่จะผลิตอาหารให้เพียงพอต่อความต้องการของประชากรโลกก็คงจะไม่เกิดขึ้น การผลิตปุ๋ยไนโตรเจนสังเคราะห์ทุกปีมีมากกว่า 100 ล้านตัน พื้นฐานอาหารของประชากรครึ่งโลกในปัจจุบันขึ้นกับกระบวนการฮาเบอร์-บ็อช

**อ้างอิง**
หมวดหมู่:นักเคมีชาวเยอรมัน
หมวดหมู่:ผู้ได้รับรางวัลโนเบลสาขาเคมี
หมวดหมู่:ชาวเยอรมันผู้ได้รับรางวัลโนเบล
หมวดหมู่:สงครามเคมี
หมวดหมู่:ชาวเยอรมันเชื้อสายยิว
หมวดหมู่:บุคคลจากวรอตสวัฟ
หมวดหมู่:ชาวปรัสเซีย
หมวดหมู่:ศิษย์เก่าจากมหาวิทยาลัยไฮเดิลแบร์ค
หมวดหมู่:ศิษย์เก่าจากมหาวิทยาลัยฮุมบ็อลท์แห่งเบอร์ลิน
หมวดหมู่:ศิษย์เก่าจากมหาวิทยาลัยเทคนิคเบอร์ลิน
หมวดหมู่:บุคคลจากสถาบันเทคโนโลยีแห่งสหพันธ์สวิส ซือริช
หมวดหมู่:บุคคลจากสถาบันเทคโนโลยีคาลส์รูเออ
กฤตยา ล่ำซำ

กฤตยา ล่ำซำ หรือ ปัด (2 กันยายน พ.ศ. 2506 — 25 กรกฎาคม พ.ศ. 2557 ) ตำแหน่ง กรรมการผู้จัดการ บริษัท เมืองไทยประกันภัย จำกัด (มหาชน) 

**ประวัติ**
กฤตยา มีชื่อเล่นคือ "ปัด" หรือ "ลูกปัด" เป็นบุตรีของ นายยุตติ และนางโกสัลล์ ล่ำซำ สมรสกับ เรโต้ กาสเทลลาซซี่ ชาวสวิส มีบุตรี 1 คน กฤตยา เป็นกรรมการผู้จัดการ บริษัทเมืองไทยประกันภัยจำกัด ร่วมกับนวลพรรณ ล่ำซำ จนเป็นที่เรียกขานว่า "เอ็มดีหญิงคู่ดูโอ้" โดยดูแลรับผิดชอบควบคุมระบบงานแบ็คออฟฟิศ การรับประกันภัย การเคลม และการบัญชี ส่วนงานการตลาด ฝ่ายขาย และประชาสัมพันธ์ นวลพรรณ ล่ำซำเป็นผู้ดูแล
กฤตยา สำเร็จการศึกษาระดับมัธยมต้นจากโรงเรียนวัฒนาวิทยาลัย มัธยมปลายจากโรงเรียนเตรียมอุดมศึกษา ปริญญาตรีจากคณะพาณิชยศาสตร์และการบัญชี จุฬาลงกรณ์มหาวิทยาลัย (สาขาการธนาคารและการเงิน) ก่อนเดินทางไปเรียนต่อปริญญาโทด้าน MIS มหาวิทยาลัยบอสตัน ประเทศสหรัฐอเมริกา ได้ประกาศนียบัตรหลักสูตรการอบรม "Advanced Course in Non-Life Insurance" จาก SITC ประเทศสวิสเซอร์แลนด์ และ หลักสูตรการพัฒนากรรมการบริษัท รุ่นที่ 4 จากสมาคมส่งเสริมสถาบันกรรมการบริษัทไทย

**การทำงาน**
หลังจากจบการศึกษาปริญญาโทจากประเทศสหรัฐอเมริกา ได้เริ่มต้นทำงาน ที่บริษัทเงินทุนหลักทรัพย์ภัทรธนกิจ จำกัด (2531-2535) จากเจ้าหน้าที่จนถึงตำแหน่ง ผู้ช่วยผู้อำนวยการฝ่าย แล้วย้ายบริษัทมาดำรงตำแหน่ง ผู้อำนวยการฝ่ายวางแผนและพัฒนาธุรกิจ บริษัท ภัทรประกันภัย จำกัด (มหาชน) (2536-2538) เป็นผู้ช่วยกรรมการผู้จัดการ ปี 2541 เป็นกรรมการผู้ช่วยกรรมการผู้จัดการ ปี 2542-2543 เป็นกรรมการรองกรรมการผู้จัดการ และ ปี 2544 เป็นกรรมการผู้จัดการ ในปี 2551 บริษัท ภัทรประกันภัย จำกัด (มหาชน) ควบรวมกับ บริษัท เมืองไทยประกันภัย จำกัด จึงดำรงตำแหน่ง กรรมการผู้จัดการ บริษัท เมืองไทยประกันภัย จำกัด (มหาชน) จนถึงปัจจุบัน

**ผลงาน**
กฤตยา ได้รับเลือกเป็น 1 ใน 7 ผู้บริหารระดับสูง ให้เป็นพรีเซนเตอร์ในแคมเปญ ‘Canon, It Works! Say it forward’ ของบริษัท แคนนอน มาร์เก็ตติ้ง (ไทยแลนด์) จำกัด จากที่เป็นนักบริหารหญิงที่ให้ความสำคัญด้านการพัฒนาระบบงาน เพื่อให้มีประสิทธิภาพ ถูกต้อง รวดเร็ว และให้ความสำคัญด้านบุคลากร ส่งเสริมให้มีจริยธรรม และมีความสุขในการทำงาน

**การเสียชีวิต**
25 กรกฎาคม 2557 เวลา 20.00น. นางกฤตยา ล่ำซำ ถูกสามียิงเสียชีวิตภายในคอนโดของตัวเอง ก่อนที่นายเรโต้ กาสเทลลาซซี่ จะยิงตัวตายตาม

**อ้างอิง**
หมวดหมู่:ชาวไทยเชื้อสายแคะ
หมวดหมู่:สกุลล่ำซำ
หมวดหมู่:นักธุรกิจชาวไทย
หมวดหมู่:บุคคลจากโรงเรียนวัฒนาวิทยาลัย
หมวดหมู่:บุคคลจากโรงเรียนเตรียมอุดมศึกษา
หมวดหมู่:นิสิตเก่าคณะพาณิชยศาสตร์และการบัญชี จุฬาลงกรณ์มหาวิทยาลัย
หมวดหมู่:บุคคลจากมหาวิทยาลัยบอสตัน
หมวดหมู่:ชาวไทยที่ถูกลอบสังหาร
หมวดหมู่:เสียชีวิตจากอาวุธปืน
เป่า ลี่เกา

เป่า ลี่เกา (宝力高; Bao Li Gao) เจ้าของฉายา บุตรแห่งทุ่งหญ้า กับ มวยไทยคิลเลอร์ เกิดวันที่ 24 ตุลาคม ค.ศ. 1980 เป็นนักมวยสานต้าชาวจีน และนักสู้ป้องกันตัวแบบผสม เกิดที่เขตปกครองตนเองมองโกเลียใน ปัจจุบันเขาเข้าร่วมการต่อสู้ในรายการอาร์ทออฟวอร์ไฟท์ติ้งแชมเปี้ยนชิป ในรุ่นซูเปอร์มิดเดิลเวท

**ประวัติโดยย่อ**
เป่า ลี่เกา เป็นแชมป์รายการคิงออฟสานต้าในปีค.ศ. 2002 และ 2003, IKF ซูเปอร์มิดเดิลเวทแชมเปี้ยนออฟสานต้า และเป็นผู้ชนะรายการใหญ่ในการแข่งขัน 2003 มวยไทย Vs สานต้า ซึ่งจัดขึ้นที่กรุงเทพ ประเทศไทย (ซึ่งเขาได้กลายเป็นนักสู้ชาวจีนคนแรกที่สามารถล้มแชมป์มวยไทยจากเวทีลุมพินีและราชดำเนินได้ จึงเป็นที่มาของฉายาที่ตั้งให้กับเขาว่า "มวยไทยคิลเลอร์") นอกจากนี้เขายังเป็นที่รู้จักกันในการมีส่วนร่วมของ เคียวคุชานกัน vs สานต้าทัวร์นาเมนท์ โดยได้เผชิญกับทีมชาติของรัสเซีย, เป็นผู้ชนะรายการกังฟูคิงทัวร์นาเมนท์ของประเทศจีน และเป็นผู้ชนะรายการฮีโร่เลเจนท์อีเวนท์ด้วยเช่นกัน (ซึ่งเป็นหนึ่งในรายการระดับต้นๆที่ได้รับอิทธิพลมาจากเค-วัน) เขายังได้รับตำแหน่ง #1 ของรายการ IKF ซูเปอร์มิดเดิลเวทไฟท์เตอร์ (SSR) และโดยทั่วไปถือได้ว่าเขาเป็นหนึ่งในนักสู้ที่มีชื่อเสียงมากที่สุดของจีน ปัจจุบันเขายังคงร่วมต่อสู้ในรายการอาร์ทออฟวอร์ไฟท์ติ้งแชมเปี้ยนชิปที่ประเทศจีน และได้เปลี่ยนรูปแบบการต่อสู้จากแบบยืนมาเป็นศิลปะการต่อสู้แบบผสม ปัจจุบันเขายังคงครองสถิติแบบสั้นของผู้ที่ยังไม่เคยแพ้ใคร ด้วยผลการแข่งขัน ชนะ 4 ครั้ง ไม่เคยแพ้ และไม่เคยเสมอ สามรายการของการแข่งขันใน MMA ไฟท์ นี้สิ้นสุดลงโดยการชนะน็อค กับอีกหนึ่งครั้งที่คู่ต่อสู้ยอมจำนน

**ภูมิหลังด้านศิลปะการต่อสู้ป้องกันตัว**
เป่า ลี่เกา มีภูมิหลังด้านการใช้ศิลปะสานต้า (ซึ่งเป็นศิลปะการต่อสู้ป้องกันตัวที่ดัดแปลงมาจากกังฟู โดยผสมผสานการเตะ, เข่า, ศอก, ชก, ทุ่ม และคว่ำคู่ต่อสู้ลง) และเขายังได้ทำการฝึกฝนในด้านการต่อสู้แบบชุยเจาด้วยเช่นกัน (ซึ่งเป็นรูปแบบดั้งเดิมของมวยปล้ำแบบจีนกับมองโกล) และบราซิลเลียนยิวยิตสูตลอดจนศิลปะการต่อสู้แบบผสมผสาน อย่างไรก็ตาม รูปแบบการต่อสู้ของเขาก็ยังคงโดดเด่นในท่าโจมตีแบบนอน
สถิติการแข่งขันศิลปะการต่อสู้แบบผสมผสาน: 48-6-0 (ชนะน็อค:21- Sub ชนะ:16- Dec ชนะ:11- แพ้น็อค:1- Sub แพ้:4- Dec แพ้:1)
รูปแบบการต่อสู้: สานต้า, ชุยเจา

**สถิติการแข่งขันศิลปะการต่อสู้แบบผสม**

**อ้างอิง**

**ดูเพิ่ม**
 สานต้า- ยาห์ยา กูเลย์

**แหล่งข้อมูลอื่น**
  ข้อมูลนักมวย -  K1规则演真正世界顶级对决fix-attempted=yes  
หมวดหมู่:ผู้ฝึกศิลปะการต่อสู้
หมวดหมู่:นักต่อสู้แบบผสม
หมวดหมู่:นักมวยสานต้าชาวจีน
ไวร์ชาร์ก

ไวร์ชาร์ก (Wireshark) เป็นอุปกรณ์ซึ่งเป็น free และ open-source ใช้สำหรับแก้ปัญหาระบบเครือข่ายซอฟต์แวร์ การพัฒนาระบบสัญญาณการสื่อสารและการศึกษา
Wireshark มีชื่อเดิมว่า Ethereal เมื่อเดือนพฤษภาคม 2006 ได้มีการเปลี่ยนชื่อใหม่ตามเครื่องหมายการค้า
Wireshark ซอฟต์แวร์ ข้ามแพลตฟอร์ม โดยใช้ GTK+ Widget เป็นตัวกลางออกคำสั่งไปยังระบบศูนย์ขอมูลส่วนกลาง ซึ่งใช้ pcap เป็นตัวยึดแล้วส่งผ่านไปยังระบบปฏิบัติการ Unix-like,  Linux,  Mac OS X,  BSD,  Solaris  และ Ms  Windows  มีฐานข้อมูลปลายทาง ( Non – Gui )  เรียกว่า Tshark  Wireshark  และโปรแกรมอื่นๆ ถูกสร้างขึ้นมาเหมือน Tshark  ซึ่งเป็น Free Software นำไปใช้กับกลุ่ม GNU General Public License และยังมีโปรแกรม  anti – spyware เรียกว่า Wireshark – Antivirus ซึ่งจะรายงานข้อมูลกลุ่มที่ผิดพลาด แต่จะไม่มีผลต่อ packet  analyzer  program  Wireshark และทั้งสองโปรแกรมจะไม่ซับซ้อน

**หน้าที่**
Wiresharks มีลักษณะคล้าย Tcpdump แต่ Wireshark  มีลักษณะที่ชัดเจนกว่า และมีระบบการจัดแยกและกรันกรองข้อมูลมากกว่า  Wireshark อนุญาตให้ผู้ใช้สามารถเน้นระบบต่าง ๆ ผ่านไปยังเครือข่าย โดยปรับกาทำงาน network  interface  ไปยัง promiscuous  mode

**ประวัติ**
ค.ศ. 1990 Gerald Combs ( นักวิทยาศาสตร์สาขาคอมพิวเตอร์  จบจาก University  of  Missouri Kansas  City )  ทำงานอยู่ใน ISP เขาได้เริ่มเขียนโปรแกรม เรียกว่า Ethereal เพื่อเป็นเครื่องมือยึด analyze  packets  ซึ่งเขาได้ผลิตผลงานออกมาเวอร์ชันแรกประมาณปี1998 ซึ่งปัจจุบันมีผลงานออกมากกว่า 500 รายการ ในขณะที่ Gerald  ยังคงผลิต  program  ใหม่ออกมา  ซึ่งรายการต่างๆ สามารถค้นหาได้จาก Wireshark ‘s  Web  site
เดือนพฤษภาคมปี2006 ได้เปลี่ยนชื่อมาเป็น Wireshark  เพราะ Gerald  Combs ซึ่งเป็นหัวหน้าฝ่ายพัฒนา ไม่สามารถใช้ชื่อ Ethereal เป็นเครื่องหมายการค้าได้  Wireshark ได้รับรางวัลชนะเลิศหลายรางวัลเมื่อหลายปีที่ผ่านมา เช่น eWEEK,  Info  World  และ PC Magazine

**ลักษณะพิเศษ**
 Wireshark  เป็นซอฟต์แวร์มีลักษณะเฉพาะใช้ Pcap เชื่อมโยงแพ็คเก็จ  ดังนั้นมันสามารถใช้กับแพ็คเก็จเฉพาะรุ่นที่มีเครือข่าย  Pcap - สามารถเชื่อมต่อข้อมูลผ่านสายไฟ จากเครือข่ายภายในที่พักอาศัย  หรือจากแฟ้มข้อมูลที่บันทึกไว้- สามารถอ่านข้อมูลจากจำนวนเครือข่ายประเภทต่าง ๆ  รวมทั้ง Ethernet ,IEEE 802.11 , PPP  และ  Ioopback- Captured  network data  สามารถ  browsed  via  a  GUI- สามารถแก้ไขโปรแกรมได้    - ใช้ Plng – ins  สำหรับ  New  protocols- การเชื่อมโยง USB  สามารถยึดเข้ากับ Wireshark , ซึ่งลักษณะเฉพาะนี้รองรับเฉพาะภายใต้ระบบ Linux  เท่านั้น รูปโปรแกรม tcpdump  ที่เป็นต้นกำเนิดของระบบ Wireshark   เป็นรูปแบบ  libpcap  จึงสามารถรองรับด้วย  libpcap  and  WinPcap ดังนั้นมันจึงสามารถอ่านไฟล์จาก แอพลิเคชั่นอื่นที่ใช้  format  เดียวกัน เช่น tcpdump   และ  CA  NetMaster  และยังสามารถอ่านข้อมูลจากเครือข่ายระบบอื่นๆเช่น snoop,  Network  General’s  Sniffer,  and Ms Network  Monitor

**ความปลอดภัย**
การตรวจจับการเชื่อมโยงเครือข่ายจากศูนย์กลางระบบต้องใช้สิทธิพิเศษสำหรับข้อมูลบางส่วน  เพราะเหตุผลนี้  เวอร์ชันเก่าของ Ethereal  /  Wireshark  และ  tethereal  /  tshark  มักจะถูกใช้โดยผู้มีเอกสิทธิเท่านั้น  ในระบบไร้สายมีความเป็นไปได้ที่จะใช้เครื่องมือรักษาความปลอดภัย โดยระบบ Aircrack  เพื่อตรวจจับ IEEE 802.11  และอ่านผลข้อมูลด้วย Wireshark
หมวดหมู่:ซอฟต์แวร์
หมวดหมู่:ซอฟต์แวร์บนวินโดวส์
ยาห์ยา กูเลย์

ยาห์ยา กูเลย์ (Yahya Gülay) เจ้าของฉายา ก็อตซิลล่า เกิดวันที่ 8 พฤษภาคม ค.ศ. 1972 ที่เมืองฮาเนา ประเทศเยอรมนี เป็นนักต่อสู้ชาวเยอรมัน และเป็นแชมป์โลกในการแข่งขันมวยไทยมาแล้วสามสมัย
เขาเริ่มการแข่งขันระดับอาชีพในปี ค.ศ. 1995 เขาได้รับรางวัลครั้งสำคัญจากการแข่งขันต่อสู้ในวันที่ 28 พฤษภาคม ค.ศ. 2005 กูเลย์เข้าแข่งขันในปักกิ่ง และสามารถเอาชนะ ซิ่ว หลิง โดยการต่อสู้ในครั้งนั้นมีผู้ชมเป็นจำนวน 100 ล้านคน ซึ่งคู่ต่อสู้ได้แพ้น็อคลงในยกที่ 3 จากการแข่งขันในครั้งนี้เอง ที่ทำให้เขาได้รับฉายาว่า ก็อตซิลล่า ในเวลาต่อมา

**เกียรติประวัติการแข่งขัน**
จากการเข้าร่วมการแข่งขันมาจนถึงปี ค.ศ. 2007 เขาได้เข้าร่วมต่อสู้มาแล้วใน 64 รายการ โดยในจำนวนนั้น กูเลย์ได้รับรางวัลมาแล้ว 56 รายการ รวมทั้งสามารถชนะน็อคคู่ต่อสู้มาแล้ว 35 ครั้งด้วยกัน (นับจนถึง ค.ศ. 2007)- แชมป์ยุโรป WKA - 86 กก.- แชมป์โลก WKA - 95 กก.- แชมป์โลก WKA - 90 กก.- แชมป์โลก WPKC - 95 กก.- แชมป์โลก WMAO + 95 กก. (กันยายน ค.ศ. 2008)

**อ้างอิง**

**ดูเพิ่ม**
 ก็อตซิลล่า- เป่า ลี่เกา

**แหล่งข้อมูลอื่น**
  Offizielle Website date=2010-11-28  -  K1规则演真正世界顶级对决fix-attempted=yes  -  Injury delays WKA title showdown till Augustfix-attempted=yes  
หมวดหมู่:นักมวยไทยชาวเยอรมัน
หมวดหมู่:บุคคลจากฮาเนา
วงศ์กง

วงศ์กง (ชื่อวิทยาศาสตร์: Hanguanaceae) เป็นวงศ์พืชใบเลี้ยงเดี่ยวจัดอยู่ในอันดับ Commelinales ร่วมกับวงศ์ Commelinaceae และวงศ์อื่นอีก 3 วงศ์ที่ไม่พบในประเทศไทย พืชในวงศ์กงเป็นไม้ล้มลุก ดอกแยกเพศอยู่ต่างต้น ช่อดอกเป็นแบบช่อแยกแขนง ดอกไร้ก้าน มีกลีบรวม 6 กลีบเรียง 2 วง เกสรเพศผู้ 6 อัน ติดที่โคนกลีบดอก มีเกสรเพศผู้ที่เป็นหมัน 3 อันในดอกเพศเมีย ส่วนเกสรเพศเมียจะไม่มีก้าน ยอดเกสรมี 3 พู ผลของพืชในวงศ์กงจะมีเนื้อและมีเมล็ด 1-3 เมล็ด
วงศ์กงประกอบด้วยสกุลเพียงสกุลเดียว คือ สกุลกง (Hanguana) มี 6 ชนิด (สปีชีส์) ทั่วโลก โดยเขตกระจายพันธุ์อยู่ในศรีลังกา เอเชียตะวันออกเฉียงใต้ ไปจนถึงตอนเหนือของประเทศออสเตรเลีย ในประเทศไทยพบเพียงชนิดเดียวคือ กง (Hanguana malayana (Jack.) Merr.)

**การจัดหมวดหมู่**
การจัดหมวดหมู่ของพืชในวงศ์กง ประกอบด้วยสกุล 1 สกุลและ 6 สปีชีส์- Hanguanaceae (วงศ์กง)
 Hanguana (สกุลกง)
: - Hanguana bogneri (Tillich & E.Sill) 
: - Hanguana major (Airy Shaw)
: - Hanguana malayana (Jack) Merr. - กง
: - Hanguana sp. Kress 99-6325
: - Hanguana sp. Pedersen 1004
: - Hanguana sp. Pedersen 1091

**อ้างอิง ==
ชาร์ล เรนนี แม็กอินทอช

ชาร์ล เรนนี แม็กอินทอช
ชาร์ล เรนนี แม็กอินทอช (Charles Rennie Mackintosh) (7 มิถุนายน ค.ศ. 1868 - 10 ธันวาคม ค.ศ. 1928) เป็นสถาปนิกชาวสก็อตแลนด์ นักออกแบบ นักวาดสีน้ำและประติมากร  และเป็นคนสนับสนุนคนสำคัญของศิลปะอาร์ตนูโวในสหราชอาณาจักร เขาถือได้ว่าเป็นผู้มีอิทธิพลต่อการออกแบบในยุโรป

**แหล่งข้อมูลอื่น**
 Charles Rennie Mackintosh Society, Glasgow, Scotland- Unbuilt Mackintosh Models and Designs date=2005-08-30 - Charles Rennie Mackintosh – Glasgow Buildings date=2010-08-25 - The Hunterian Museum & Art Gallery: The Mackintosh House date=2011-09-03 - The Hunterian Museum & Art Gallery: The Mackintosh Collection date=2007-12-12 - paintings by Charles Rennie Mackintosh at the WikiGallery.org date=2021-02-27 -  Mackintosh in Walberswick date=2011-04-24  – Past Times Website
หมวดหมู่:บุคคลที่เกิดในปี พ.ศ. 2411
หมวดหมู่:นวศิลป์
หมวดหมู่:นักออกแบบเครื่องเรือน
หมวดหมู่:สถาปนิกชาวสกอตแลนด์
หมวดหมู่:นักออกแบบชาวสกอตแลนด์
หมวดหมู่:บุคคลจากกลาสโกว์
การออกแบบ

ตัวอย่างการออกแบบโครงสร้างและเพดาน
การออกแบบ (design) หมายถึง  การสร้างสรรค์สิ่งใหม่ หรือปรับปรุงดัดแปลงสิ่งที่มีอยู่ให้ดีขึ้น และมีรูปแบบที่เปลี่ยนไปจากเดิม การถ่ายทอดรูปแบบจากความคิดออกมาเป็นผลงาน ที่ผู้อื่นสามารถมองเห็น รับรู้ หรือสัมผัสได้ ซึ่งการออกแบบครอบคลุมถึงการออกแบบวัตถุ ระบบ หรือ ปฏิสัมพันธ์ของมนุษย์ และยังรวมไปถึง การคิดเชิงออกแบบ (design thinking) แบบที่ออกมาอาจเป็นสิ่งที่เป็นไปได้จริง หรือแบบที่เป็นเพียงนามธรรมก็ได้
ผู้ที่ออกแบบจะเรียกว่า นักออกแบบ ซึ่งหมายถึงคนที่ทำงานวิชาชีพในสาขาการออกแบบที่แตกต่างกันไป เช่น นักออกแบบแฟชั่น, นักออกแบบแนวความคิด หรือนักออกแบบเว็บไซต์
การออกแบบนั้นมีความจำเป็นที่ต้องพิจารณาด้าน สุนทรียศาสตร์ ประโยชน์ใช้สอย หลักเศรษฐศาสตร์ และมุมมองสังคมการเมือง ทั้งในสิ่งที่ออกแบบและขั้นตอนการออกแบบ การออกแบบอาจเกี่ยวข้องกับการค้นหาข้อมูล ความคิด การทำแบบจำลอง การปรับแก้แบบแบบมีปฏิสัมพันธ์ และ การรื้อแบบใหม่ (re-design) ขณะที่ความหลายหลายของการออกแบบอาจรวมไปถึง เสื้อผ้า ส่วนต่อประสานกราฟิกกับผู้ใช้ ตึกระฟ้า เอกลักษณ์องค์กร การจัดการกระบวนการทางธุรกิจ หรือแม้กระทั่งกระบวนการออกแบบเอง
การแบ่งประเภทของงานออกแบบ งานออกแบบเป็นสื่อกลางความสัมพันธ์ระหว่างมนุษย์กับมนุษย์ และมนุษย์ กับวัตถุ ดังนั้นงานออกแบบจึงไม่อาจทำได้เพียงเพื่อความต้องการส่วนตนแต่จะต้อง คำนึงถึงความต้องการของผู้อื่นและสภาพแวดล้อมด้วย สภาพแวดล้อมในที่นี้ คือ สภาพวัตถุ วัฒนธรรมและพฤติกรรมของคนในสังคม ซึ่งอาจแบ่งประเภทของงาน ออกแบบกว้าง ๆ ได้เป็น 3 ประเภท คือ
# งานออกแบบเพื่อประโยชน์ใช้สอย
# งานออกแบบเพื่อการติดต่อสื่อสาร
# งานออกแบบเพื่อคุณค่าทางความงาม

**อ้างอิง**

หมวดหมู่:ศิลปะ
ปลากระเบนเฮนไล

ปลากระเบนเฮนไล หรือ ปลากระเบนโปลกาด๊อทจุดเหลือง (Bigtooth river stingray, Tocantins river ray) เป็นปลากระเบนน้ำจืดชนิดหนึ่ง ในวงศ์ปลากระเบนหางสั้น (Potamotrygonidae) มีชื่อวิทยาศาสตร์ว่า Potamotrygon henlei 
มีรูปร่างลักษณะคลายกับปลากระเบนโปลกาด๊อท (P. leopoldi) ซึ่งอยู่ในสกุลเดียวกันมาก แต่ปลากระเบนเฮนไลจะมีสีบนลำตัวอ่อนกว่า โดยจะเป็นสีเทาหรือสีน้ำตาลดำ และจุดเป็นลำตัวจะออกไปทางสีขาวปนเหลือง จึงทำให้ได้อีกชื่อหนึ่งว่า "ปลากระเบนโปลกาด๊อทจุดเหลือง" และจุดดังกล่าวจะลามไปจนถึงใต้ท้อง ซึ่งปลากระเบนโปลกาด๊อทไม่มีลักษณะเช่นนี้
มีความกว้างของลำตัวประมาณ 30 เซนติเมตร ซึ่งนับว่าเล็กกว่าปลากระเบนโปลกาด๊อทเล็กน้อย และพบในแม่น้ำริโอ โตคานทินส์ ในประเทศบราซิลเท่านั้น 
นิยมเลี้ยงเป็นปลาสวยงามเช่นเดียวกับปลากระเบนโปลกาด๊อทและปลากระเบนชนิดอื่น ๆ ในวงศ์เดียวกัน โดยมีรหัสทางการค้าว่า P12 

**อ้างอิง**
 Bigtooth River Stingray - Potamotrygon henlei
*นิตยสารอควาเรี่ยมบิส Vol.1 issue 3 ฉบับเดือนกันยายน 2010 คอลัมน์ มหากาพย์ UFO สีดำ โดย Pro Aqua Club


**แหล่งข้อมูลอื่น**
 รูปและข้อมูลปลากระเบนเฮนไล
หมวดหมู่:วงศ์ปลากระเบนหางสั้น
หมวดหมู่:ปลาตู้
หมวดหมู่:สัตว์ที่พบในประเทศไทย

หมวดหมู่:สิ่งมีชีวิตที่พบในประเทศไทย
หมวดหมู่:สัตว์แบ่งตามประเทศที่พบ
หมวดหมู่:สัตว์ที่พบในเอเชียตะวันออกเฉียงใต้
แม่แบบ:เหตุการณ์ปัจจุบัน/2553 พฤศจิกายน 1

* นางดิลมา รุสเซฟฟ์ ได้รับการเลือกตั้งให้ดำรงตำแหน่งประธานาธิบดีหญิงคนแรกของประเทศบราซิล  CNN  มติชน- ตลาดหุ้นไทย ทำสถิติสูงสุดในรอบ 14 ปี จนปิดตลาดที่ 1,003.24 จุด  (ข่าวสด)- อุทกภัยในประเทศไทย พ.ศ. 2553: พายุดีเปรสชัน ด้วยความเร็ว 60 กิโลเมตรต่อชั่วโมง ซึ่งปกคลุมอ่าวไทย ได้เคลื่อนตัวเข้าสู่ฝั่งอันดามันในเวลา 22.00 น.ทำให้เกิดลมกรรโชกแรงและฝนตกลงมาอย่างหนักและต่อเนื่อง จนเกิดน้ำท่วมในพื้นที่หลายจังหวัดทางภาคใต้ ได้แก่ สงขลา สตูล ตรัง นราธิวาส ยะลา ปัตตานี พัทลุง และนครศรีธรรมราช โดยเฉพาะที่ อ.หาดใหญ่ จ.สงขลา  นํ้าทะลักท่วมสูง 3 เมตร  (ผู้จัดการ)
}
ณัฐรัฐ โมริส เลอกรอง

ณัฐรัฐ โมริส เลอกรอง (เกิด 17 กรกฎาคม พ.ศ. 2531) ชื่อเล่น ณัฐ เป็นนักแสดงและนายแบบลูกครึ่งไทย-ฝรั่งเศส-จีน เริ่มต้นงานในวงการบันเทิงจากการเดินแบบ ถ่ายแบบ และเป็นนายแบบโฆษณา และเป็นหนึ่งในกลุ่มพาวเวอร์ทรีซึ่งตอนนี้เป็นอดีตนักแสดงสังกัดสถานีวิทยุโทรทัศน์ไทยทีวีสีช่อง 3 ปัจจุบันเป็นนักแสดงอิสระ

**ประวัติ**
ณัฐรัฐ มอริส เลอกรอง เกิดเมื่อวันที่ 17 กรกฎาคม พ.ศ. 2531 ที่เมืองมอนทรีออล ประเทศแคนาดา บิดาเป็นชาวฝรั่งเศส ชื่อ ฌ็อง-มาร์ก เลอกรอง กับมารดาชื่อ กานดา โรจน์วงศ์กาญจน์
เขาเรียนไฮสกูลที่โรงเรียนนานาชาติฝรั่งเศส และศึกษาระดับอุดมศึกษาที่ มหาวิทยาลัยกรุงเทพ (ภาคอินเตอร์) สาขา Business English

**ผลงาน**

**ละครโทรทัศน์ **
 ละครโทรทัศน์ทั้งหมดด้านล่างนี้ออกอากาศทางสถานีวิทยุโทรทัศน์ไทยทีวีสีช่อง 3
 ในฐานะนักแสดงอิสระ

**มิวสิกวิดีโอ**
 เพลง ปั่นจักรยาน (Bike for Mom)

**อ้างอิง**

**แหล่งข้อมูลอื่น**
 nattaraht
หมวดหมู่:นักแสดงละครโทรทัศน์ชายชาวไทย
หมวดหมู่:นักแสดงชายชาวไทย
หมวดหมู่:นายแบบไทย
หมวดหมู่:บุคคลจากมอนทรีออล
หมวดหมู่:บุคคลจากรัฐเกแบ็ก
หมวดหมู่:ชาวไทยเชื้อสายฝรั่งเศส
หมวดหมู่:บุคคลจากวิทยาลัยนานาชาติ มหาวิทยาลัยกรุงเทพ
หมวดหมู่:นักแสดงชายชาวไทยในศตวรรษที่ 21
ไพรัช สังวริบุตร

ไพรัช สังวริบุตร (เกิด 27 กันยายน พ.ศ. 2474) ชื่อเล่น หรั่ง เป็นผู้กำกับและผู้จัดละครโทรทัศน์ชาวไทย ได้รับเชิดชูเกียรติเป็น ศิลปินแห่งชาติ สาขาศิลปะการแสดง ในปี พ.ศ. 2547

**ประวัติ**
ไพรัช สังวริบุตร เป็นบุตรของนายคุ้ม และนางจำรัส สังวริบุตร จบการศึกษาจากโรงเรียนเซนต์คาเบรียล เริ่มทำงานในวงการบันเทิงโดยได้รับการหล่อหลอมความเป็นศิลปินจากบิดา ซึ่งเป็นเจ้าของค่ายกรุงเทพภาพยนตร์ โดยเริ่มช่วยงานภาพยนตร์ ต่อมาเป็นผู้ถ่ายทำภาพยนตร์ โดยเริ่มด้วยเรื่อง รอยไถ จนได้รับรางวัลตุ๊กตาทอง ในฐานะผู้ถ่ายทำภาพยนตร์ 16 มม.ยอดเยี่ยม จากเรื่อง แสงสูรย์ จากนั้นได้ร่วมลงทุนกับมิตร ชัยบัญชา ตั้งบริษัท วชิรนทร์ภาพยนตร์ ในฐานะผู้อำนวยการสร้าง โดยเป็นผู้กำกับการแสดง และผู้กำกับภาพอีกด้วย
เข้าสู่วงการโทรทัศน์ในปี พ.ศ. 2510 โดยก่อตั้งบริษัท ดาราฟิล์ม ผลิตภาพยนตร์โทรทัศน์เรื่อง "ปลาบู่ทอง" ทางช่อง 7 สี 
ซึ่งสร้างมาจากนิทานพื้นบ้าน ต่อมาจึงผลิตผลงานประเภทนิทานพื้นบ้านและ "จักรๆ วงศ์ๆ" เรื่อยมาถึงปัจจุบัน นอกจากนี้ยังผลิตผลงานประเภทวรรณกรรมสมัยใหม่ มีผลงานเด่น เช่น ดาวพระศุกร์, ดอกโศก จนเปลี่ยนมาถ่ายทำด้วยระบบวิดีโอเทป และใช้เทคโนโลยีสมัยใหม่ในการถ่ายทำและตัดต่อ โดยใช้ชื่อบริษัท ดาราวิดีโอ ผลิตละครโทรทัศน์ให้กับ ช่อง 7 สี มาตลอด  มีผลงานเด่นในระยะต่อมา เช่น คู่กรรม, สายโลหิต, ฟ้าใหม่, แผลเก่า, สี่ยอดกุมาร, สิงหไกรภพ, ขวานฟ้าหน้าดำ เป็นต้น
ปัจจุบันเป็นประธานบริษัท ดาราวิดีโอ, สามเศียร, ดีด้า วิดีโอ โปรดักชั่น และ จ๊ะ ทิง จา ทีวี ด้านชีวิตส่วนตัว สมรสกับผุสดี ยมาภัย มีบุตรชายที่ทำงานในสายเดียวกันคือ สยาม สังวริบุตร และ สยม สังวริบุตร 
ไพรัช สังวริบุตร ได้รับการยกย่องเชิดชูเกียรติเป็นศิลปินแห่งชาติ สาขาศิลปะการแสดง (ภาพยนตร์และละคร) ประจำปี พ.ศ. 2547 โดยผลงานที่ผ่านมาได้รับการตอบรับจากผู้ชมอย่างมาก และมีความมุ่งมั่นในการอนุรักษ์และสืบทอดวัฒนธรรมไทยอย่างสร้างสรรค์

**เครื่องราชอิสริยาภรณ์**
 พ.ศ. 2548 - 80px เครื่องราชอิสริยาภรณ์อันเป็นที่สรรเสริญยิ่งดิเรกคุณาภรณ์ ชั้น จตุตถดิเรกคุณาภรณ์

**อ้างอิง**
หมวดหมู่:บุคคลที่เกิดในปี พ.ศ. 2474
หมวดหมู่:บุคคลที่ยังมีชีวิตอยู่
หมวดหมู่:ผู้กำกับละครโทรทัศน์ชาวไทย
หมวดหมู่:ผู้จัดละครชาวไทย
หมวดหมู่:ศิลปินแห่งชาติ
หมวดหมู่:บุคคลจากโรงเรียนเซนต์คาเบรียล
หมวดหมู่:ผู้ได้รับเครื่องราชอิสริยาภรณ์ จ.ภ.
เคียวซูเกะ ฮามาโอะ

เคียวซูเกะ ฮามาโอะ (Hamao Kyōsuke; เกิดวันที่ 25 มิถุนายน ค.ศ. 1991) เป็นอดีตนักแสดง นักร้อง และนายแบบชาวญี่ปุ่นที่ปรากฏตัวในภาพยนตร์และรายการโทรทัศน์หลายรายการ
ใน ค.ศ. 2013 ฮามาโอะประกาศว่าได้ลาวงการบันเทิงในช่วงปลายเดือนกุมภาพันธ์ ค.ศ. 2014 โดยปัจจุบันทำงานเป็นช่างภาพ STREET PHOTOGRAPHER / DESIGNE MEMBER OF FRAME TOKYO

**ผลงานเพลง**

**อัลบั้มของสตูดิโอ**

**ซิงเกิล**

**ผลงาน**

**ละครโทรทัศน์**

**ภาพยนตร์**
ครูสาวยากูซ่า เดอะมูฟวี (2009) รับบทเป็น เคียวซูเกะ เทราอูจิ 
*ทาคุมิคุง ซีรีส์ 2 ความงามของกระจกสีรุ้ง (2009) รับบทเป็น ฮายามะ ทากูมิ
*ทาคุมิคุง ซีรีส์ 3 เศษเสี้ยวที่งดงาม (2010) รับบทเป็น ฮายามะ ทากูมิ
*ทาคุมิคุง ซีรีส์ 4 Pure~เพียว (2010) รับบทเป็น ฮายามะ ทากูมิ
*ทาคุมิคุง ซีรีส์ 5: อาโนะ ฮาเรตะ อาโอโซระ (2011) รับบทเป็น ฮายามะ ทากูมิ
*ขบวนการซามูไร ชินเคนเจอร์ VS โกออนเจอร์ ฉบับจอเงิน BANG
โกเซย์แบล็ก (เสียงเท่านั้น)
*Tensou Sentai Goseiger: Epic on the Movie (2010) รับบทเป็น อากุริ/โกเซย์แบล็ก
*ขบวนการเทพสวรรค์ โกเซย์เจอร์ VS ชินเคนเจอร์ เดอะมูฟวี่ ดวลเดือดทูตสวรรค์ท้าซามูไร! (2011) รับบทเป็น อากุริ/โกเซย์แบล็ก
*โกไคเจอร์ โกเซย์เจอร์ ซุปเปอร์เซนไต 199 ฮีโร่ สุดยอดสงครามประจัญบาน (2011) รับบทเป็น อากุริ/โกเซย์แบล็ก
*กัลบาซาระ: เซ็งโงกุจิไดวะเค็งไงเดซุ (2011) รับบทเป็น โยเฮ
*โจชิไดเซ ไคกิ คลับ (2012)
*มูซาชิโนเซ็ง โนะ ชิไม (2012)
*Messiah Movie (2013) รับบทเป็น ชิบะ ชูซูเกะ
*Our Kogen Hotel/Bokutachi no Kogen Hotel (2013) รับบทเป็น ไอซาวะ อายูมุ
*Fumoukaigi - A Barren Conference (2014)
*Taekwondo Damashii: Rebirth (2014)
*Gakuen no Kuroba (2014) รับบทเป็น นัตสึเมะ เซ็นเซ

**ดีวีดี**
 Frame17 (2008)- Maokore 2009: Kimi ni Yell o (2009)- Sugao no Kyosuke (2010)

**ละครเวที**
The Prince of Tennis Musical: The Progressive Match Higa Chuu feat. Rikkai (ในฤดูหนาว ค.ศ. 2007-2008)
*The Prince of Tennis Musical: Dream Live 5th (2008)
*The Prince of Tennis Musical: The Imperial Presence Hyotei Gakuen feat. Higa Chuu (2008)
*The Prince of Tennis Musical: The Treasure Match Shitenhouji feat. Hyotei Gakuen (2008–2009)
*The Prince of Tennis Musical: Dream Live 6th (2009)
*Peacemaker (2011) รับบทเป็น โซจิ โอกิตะ
*Angel Eyes (2011)
*Sengoku Basara 3 (2011) รับบทเป็น โชโซกาเบะ โมโตจิกะ
*Working
(2012) รับบทเป็น โซตะ ทากานาชิ
*The Prince of a Wonderful Town (2012)
*The Prince of a Wonderful Town - ตอนที่ 2 (2013)
*Messiah Stage (2013) รับบทเป็น ชิบะ ชูซูเกะ
*Fumoukaigi - A Barren Conference (2014)

**สิ่งพิมพ์**

**หนังสือภาพ**

**อ้างอิง**

**แหล่งข้อมูลอื่น**
 kyonosuke.h.5260
หมวดหมู่:บุคคลที่ยังมีชีวิตอยู่
หมวดหมู่:นักแสดงชายชาวญี่ปุ่น
ฟาร์อีสต์มูฟเมนต์

ฟาร์อีสต์มูฟเมนต์ (Far East Movement ย่อว่า FM) เป็นวงดนตรีแนวฮิปฮอปและอิเล็กทรอนิกส์ ก่อตั้งในปี ค.ศ. 2003 ในลอสแอนเจลิส รัฐแคลิฟอร์เนีย สมาชิกปัจจุบันประกอบด้วย เคฟ นิช (จีน/ญี่ปุ่น อเมริกัน), โพรห์เกรส (เกาหลีอเมริกัน) และดีเจ เวอร์แมน (ฟิลิปปินส์อเมริกัน) นำเสนอรูปแบบเป็นตัวแทนคนรุ่นใหม่ของคนเชื้อชาติ เกาหลี จีน และฟิลิปปินส์ ตามลำดับ ในสังคมกลุ่มเอเชียนอเมริกัน พวกเขารวมตัวกันเพื่อแสดงในงานแสดงสดหลากเชื้อชาติ ในย่านโคเรียทาวน์ ลอสแอนเจลิส เป็นการแสดงการกุศลเพื่อศูนย์บำบัดยาเสพติด ที่เรียกว่า "Movementality"
พวกเขามีผลงานสร้างชื่อเพลงแรกกับ "Round Round" เพลงประกอบในภาพยนตร์ฮอลีวูดทำเงินเรื่อง  เร็ว..แรงทะลุนรก ซิ่งแหกพิกัดโตเกียว ตั้งแต่ "Round Round" ได้นำไปใช้ในรายการโทรทัศน์หลายรายการ ทั้ง CSI: Miami, CSI: NY, รายการฮิตทางช่องเอชบีโอ Entourage, และ Finishing the Game (ภาพยนตร์ในเทศกาลซันแดนซ์ 2007). พวกเขาได้รับคำเชิญให้แสดงในคอนเสิร์ต Power 106's Powerhouse 2009 ถือเป็นเทศกาลฮิปฮอปที่ใหญ่ที่สุดในเวสต์โคสต์ 
ซิงเกิล  "Like a G6" ของพวกเขาขึ้นอันดับ 1 บนบิลบอร์ดฮอต 100 และบนชาร์ตไอจูนส์ ในช่วงปลายเดือนตุลาคม 2010

**อ้างอิง**
หมวดหมู่:กลุ่มดนตรีที่ก่อตั้งในปี พ.ศ. 2547
หมวดหมู่:กลุ่มดนตรีฮิปฮอปสัญชาติอเมริกัน
หมวดหมู่:กลุ่มดนตรีป็อปสัญชาติอเมริกัน
หมวดหมู่:กลุ่มดนตรีอิเล็กทรอนิกส์สัญชาติอเมริกัน
หมวดหมู่:กลุ่มดนตรีจากลอสแอนเจลิส
ทางหลวงแผ่นดินหมายเลข 207

ทางหลวงแผ่นดินหมายเลข 207 สายบ้านวัด–ประทาย เริ่มต้นจากถนนมิตรภาพ ใน อำเภอคง จังหวัดนครราชสีมา และสิ้นสุดที่อำเภอประทาย จังหวัดนครราชสีมา หรือเรียกชื่อถนนเส้นนี้ว่า ถนนเจนจบทิศ แต่เดิมเป็นเส้นทางการเดินทางสายหลักระหว่างจังหวัดนครราชสีมาและจังหวัดขอนแก่น ก่อนที่จะมีการก่อสร้างถนนมิตรภาพเพื่อย่นระยะทางลง
ถนนเจนจบทิศ เดิมเป็นทางหลวงแผ่นดินหมายเลข 207 เคยกำหนดให้ถนนเส้นนี้สิ้นสุดถึง อำเภอพล จังหวัดขอนแก่น ซึ่งกรมทางหลวงได้เปลี่ยนแปลงหมายเลขทางหลวงใหม่ ในช่วงอำเภอประทาย ถึง อำเภอบ้านใหม่ไชยพจน์ จังหวัดบุรีรัมย์ เป็นทางหลวงแผ่นดินหมายเลข 202 และถนนเส้นจากอำเภอบ้านใหม่ไชยพจน์ ไปบรรจบกับถนนมิตรภาพ ใน อำเภอพล จังหวัดขอนแก่น เป็นทางหลวงแผ่นดินหมายเลข 2440

**แหล่งข้อมูลอื่น**
  ระบบสารสนเทศโครงข่ายทางหลวง date=2016-06-16 
207
3-207
207
ไลก์อะจีซิกซ์

"ไลก์อะจีซิกซ์" (Like a G6) เป็นซิงเกิลในปี ค.ศ. 2010 ในแนวอีเล็กโทรเฮาส์ โดย ฟาร์อีสต์มูฟเมนต์ ร่วมร้องโดยเดอะแคแทแร็กส์ และเดฟ โปรดิวซ์โดยเดอะแคแทแร็กส์ ซิงเกิลติดอันดับ 1 บนบิลบอร์ดฮอต 100 ในสัปดาห์ของวันที่ 30 ตุลาคม ค.ศ. 2010
ชื่อของเพลงนั้นเป็นชื่อเปิดให้คนฟังคิดว่าหมายถึงอะไร สมาชิกของวงฟาร์อีสต์มูฟเมนต์ เคฟ นิช อธิบายกับเอ็มทีวีนิวส์ไว้ "จี 6 นั้นไม่ได้หมายถึงเกเตอร์เรด ไม่ใช่รถเปิดประทุน สี่ประตู ไม่ใช่นาฬิกาข้อมือ ไม่ใช่เดรก เดรกเคยพูดว่ามีเครื่องบิน จี 4 เราเลยพูดว่ามีอะไรสูงกว่า จี 4 มั๊ย แน่นอน มันต้องคือ จี 6"
ท่อนคอรัสของเพลงแซมพลิงมาจากท่อนเวิร์สที่ 2 ของเพลง  "Booty Bounce" ของเดฟ 

**อ้างอิง**
หมวดหมู่:เพลงในปี พ.ศ. 2552
หมวดหมู่:ซิงเกิลในปี พ.ศ. 2553
หมวดหมู่:ซิงเกิลอันดับ 1 ในบิลบอร์ดฮอต 100
พระนางคำผูย

สมเด็จพระอัครมเหสีคำผูย (ສົມເດັດພຣະອັກຄະຣະມະເຫສີຄຳຜູຍ, สมเด็ดพระอักคะระมะเหสีคำผูย, พระราชสมภพ 12 กรกฎาคม พ.ศ. 2455 ณ หลวงพระบาง ประเทศลาว — 12 ธันวาคม พ.ศ. 2524 ณ ค่ายสัมมนาใกล้บ้านสบฮาว เมืองเชียงค้อ แขวงหัวพัน ประเทศลาว) พระอัครมเหสีในพระบาทสมเด็จพระเจ้ามหาชีวิตศรีสว่างวัฒนา พระมหากษัตริย์องค์สุดท้ายแห่งราชอาณาจักรลาว

**พระประวัติ**
สมเด็จพระอัครมเหสีคำผูย เสด็จพระราชสมภพเมื่อวันที่ 12 กรกฎาคม พ.ศ. 2455 ณ เมืองหลวงพระบาง ประเทศลาว พระธิดาในองค์สมเด็จเจ้าฟ้าชายคำพัน เจ้ากรมมหาเสนาบดี กับเสด็จเจ้าหญิงคำอ้วน ต่อมาพระนางคำผูยได้อภิเษกสมรสกับพระบาทสมเด็จพระเจ้ามหาชีวิตศรีสว่างวัฒนา เมื่อวันที่ 7 สิงหาคม พ.ศ. 2473 มีพระโอรส-ธิดาทั้งหมด 6 พระองค์ ได้แก่
# เจ้าฟ้าชายมกุฎราชกุมารวงศ์สว่าง (Crown Prince Vong Savang, 27 กันยายน พ.ศ. 2474 - มกราคม พ.ศ. 2523) 
# เจ้าฟ้าชายศรีสว่าง (Prince Sisavang Savang, ธันวาคม พ.ศ. 2478 - พ.ศ. 2521) 
# เจ้าฟ้าชายสว่าง (Prince Savang) 
# เจ้าฟ้าชายโสรยะวงศ์ (Prince Sauryavong Savang, 22 มกราคม พ.ศ. 2480 - 2 มกราคม พ.ศ. 2561) 
# เจ้าฟ้าหญิงสะหวีวัน (ฉวีวรรณ - Princess Savivanh Savang, พ.ศ. 2476 - 4 มกราคม พ.ศ. 2550) 
# เจ้าฟ้าหญิงธารา (Princess Thala Savang, 10 มกราคม พ.ศ. 2478 - 14 เมษายน พ.ศ. 2549) 
พระนางได้ดำรงพระอิสริยยศเป็น "พระอัครมเหสีลาว" (Queen of Laos) พระนางและพระสวามีได้ประกอบพระราชกรณียกิจทางสาธารณะและงานประเพณีการกุศลอย่างสม่ำเสมอ ในวันที่ 26 พฤศจิกายน พ.ศ. 2518 พระเจ้ามหาชีวิตศรีสว่างวัฒนาทรงสละราชบัลลังก์ ก่อนการสถาปนา สาธารณรัฐประชาธิปไตยประชาชนลาว 1 อาทิตย์ โดยฝ่ายปะเทดลาวได้ทำการรัฐประหารยึดอำนาจและเปลี่ยนแปลงการปกครอง พระนางและพระราชวงศ์ทรงถูกส่งไปจองจำที่ค่ายสัมมนาที่หมู่บ้านสบฮาว ภายหลังพระนางก็สวรรคตในวันที่ 12 ธันวาคม พ.ศ. 2524 สิริพระชนมายุ 69 พรรษา บางส่วนเชื่อว่าสวรรคตเนื่องจากการขาดสารอาหาร

**เครื่องราชอิสริยาภรณ์**

**อ้างอิง**

**แหล่งข้อมูลอื่น**
 Laos - "seminar Camps" And The Death Of King Savang Vatthana date=2021-02-01 - Photographs of Royal Family of Laos
หมวดหมู่:พระบรมวงศานุวงศ์ลาว‎
หมวดหมู่:ราชินีแห่งลาว
หมวดหมู่:มกุฎราชกุมารีแห่งลาว
คำผูย
หมวดหมู่:ผู้ได้รับเครื่องราชอิสริยาภรณ์ ป.จ. (ฝ่ายใน)
หมวดหมู่:คู่สมรสของนายกรัฐมนตรีลาว
กง

กง (ชื่อวิทยาศาสตร์: Hanguana malayana) เป็นพืชใบเลี้ยงเดี่ยวอยู่ในวงศ์กง เป็นพืชจำพวกไม้ล้มลุก เมื่อโตเต็มที่อาจสูงถึง 2 เมตร มีไหลลอยน้ำได้ ใบเป็นรูปใบหอกเรียว ยาว 20-120 เซนติเมตร ปลายใบแหลมยาว โคนใบรูปลิ่ม แผ่นใบค่อนข้างหนา เส้นแขนงใบเรียงขนานกัน มีเส้นแขนงใบย่อยตัดขวางจำนวนมาก กาบใบยาวหุ้มลำต้น ก้านใบช่วงล่างยาวกว่าช่วงปลายต้น ช่อดอกแบบแยกแขนง ยาวได้ถึง 120 เซนติเมตร
ดอกของกงจะออกเดี่ยว ๆ หรือเป็นกระจุกเล็ก ๆ บนช่อแยกแขนง มีกลีบรวม 6 กลีบ วงนอก 3 กลีบ ยาว 2-2.5 มิลลิเมตร วงใน 3 วงยาวกว่าวงนอกเล็กน้อย มีสีเหลืองอมเขียวหรือสีขาว มีจุดสีแดงด้านใน เกสรเพศผู้ติดอยู่ที่โคนกลีบรวม ยาวประมาณ 0.3 เซนติเมตร เกสรเพศผู้ที่เป็นหมันขนาดเล็กในดอกเพศเมีย เกสรเพศเมียติดทน ส่วนผล เมื่อสุกจะมีสีแดง รูปรี ยาวประมาณ 2 เซนติเมตร
ต้นกงมีการกระจายพันธุ์กว้าง พบตั้งแต่ประเทศศรีลังกา เวียดนาม และแถบคาบสมุทรมลายู ส่วนในประเทศไทยพบเฉพาะภาคใต้ ขึ้นในน้ำตามลำห้วย ป่าพรุ ที่ชื้นแฉะ หรือขึ้นตามพื้นดินที่ลาดชันในป่าดิบชื้น ขึ้นตั้งแต่ระดับน้ำทะเลจนถึงประมาณ 700 เมตร

**ชื่อพ้องและชื่อท้องถิ่น**
ต้นกงมีชื่อพ้องหลายชื่อ รวมถึงในประเทศไทยมีการเรียกชื่อแตกต่างกันในแต่ละที่ ดังนี้- ชื่อพ้อง
** Veratrum malayanum (Jack, 1820)
** Hanguana kassintu (Blume, 1827)
** Susum anthelminthicum (Blume in J.J.Roemer & J.A.Schultes, 1830)
** Veratronia malayana (Jack, Miq., 1859)
** Susum minus (Miq., 1861)
** Susum kassintu (Blume, Kurz, 1873)
** Susum malayanum (Jack, Planch., 1892)
** Susum malayanum f. aquatica (Backer, 1924)
** Hanguana aquatica (Kaneh., 1935)
** Hanguana anthelminthica (Blume, Masam., 1942)- ชื่อท้องถิ่น
** กง - นครศรีธรรมราช
** บากง - มลายูใต้, มลายู, นราธิวาส
** ปรง - ภาคกลาง, สมุทรสาคร
** ปรง - ปัตตานี

**อ้างอิง**
กง